รับรองว่าคุ้มค่ามากจริงกับโปรโมชั่น sunday brunch ของห้องอาหาร Patummat โรงแรม Sukosol Hotel ตัวโรงแรมเดิมคือสยามซิตี้ตรงใกล้ๆแยกพญาไท จะขับรถมาก็ได้ หรือมา BTS ลงสถานีพญาไทแล้วเดินไปอีกนิดเดียวค่ะ โปรนี้เค้ามีเฉพาะวันอาทิตย์ เริ่มเวลา 11.00 - 15.00 น. โดยเป็นบุฟเฟต์แบบนานาชาติแท้จริง ราคาอยู่ที่หัวละ 1600 บาทค่ะ คือมีทั้งอาหารไทย, จีน, ญี่ปุ่น, อิตาเลียน, อเมริกัน, สเต็ก, เค้ก, ขนมไทย, ไอศกรีม, มีเยอะและก็มีอาหารทะเลหายากแบบสดๆปรุงใหม่ คุณภาพดีๆทั้งนั้นค่ะ เราชอบขนมหวานพวกเค้กที่สุดเพราะมันอร่อยมากๆค่ะ บริการดี รับรองว่าคุ้มค่าคุ้มราคาจริงๆ แนะนำว่าให้โทรจองไว้ก่อนก็ดีค่ะ เพราะมีแค่วันอาทิตย์วันเดียวค่ะ